Swanger vrou en dogter brand in Kaapstad doodArgieffoto Magdalena Cloete (41), ŉ swanger vrou van Kaapstad, en haar tweejarige dogtertjie is Sondag dood nadat hul huis in die vroeë oggendure tot die grond toe afgebrand het. Wilfred Solomons-Johannes, die woordvoerder van Kaapstad se rampbestuureenheid, sê die brand het omstreeks 04:15 in Frederickstraat in die suide van Kaapstad, uitgebreek. “Die brandweer was omstreeks 04:30 op die toneel. Drie plakkershuise was aan die brand. Twintig minute na hul aankoms het die brandweer Cloete en haar dogter, Tallulah, se verkoolde liggame in die puin gevind,” het Solomons-Johannes gesê. Cloete se ander kind was die naweek saam met haar ouma uitstedig. Die brand het glo ontstaan nadat ŉ kers glo omgeval het. ŉ 30-jarige man het ligte brandwonde opgedoen en na ŉ hospitaal geneem vir verdere behandeling. Volgens Solomons-Johannes was al die brande teen 05:30 geblus. Tien mense dakloos gelaat.